Bučar, Franjo, hrvatski športski djelatnik, književni povjesničar i publicist (Zagreb, 25. XI. 1866 – Zagreb, 26. XII. 1946). Pionir popularizacije športa u Hrvatskoj. Modernizirao školsku nastavu tjelesnog odgoja, organizirao prvi tečaj za učitelje tjelovježbe, pokrenuo mnogobrojne športske grane u nas (nogomet, tenis, biciklizam, mačevanje, zimski športovi i dr.), zaslužan za rano uključivanje hrvatskih športaša u međunarodna natjecanja, sudjelovao u osnutku mnogih klubova, strukovnih saveza i Hrvatskoga športskog saveza. Inicijator osnutka Hrvatskoga sokolskog saveza, organizator tečajeva i svesokolskih sletova.